CELEX: 62022TN0090
Language: et
Date: 2022-02-18 00:00:00
Title: Kohtuasi T-90/22: 18. veebruaril 2022 esitatud hagi – Kande Mupompa versus nõukogu

4.4.2022   
            
            
               ET
            
            
               Euroopa Liidu Teataja
            
            
               C 148/41
            
         
      18. veebruaril 2022 esitatud hagi – Kande Mupompa versus nõukogu
      (Kohtuasi T-90/22)
      (2022/C 148/54)
      Kohtumenetluse keel: prantsuse
      
         Pooled
      
      
         Hageja: Alex Kande Mupompa (Kinshasa, Kongo Demokraatlik Vabariik) (esindajad: advokaadid T. Bontinck, P. De Wolf, A. Guillerme ja T. Payan)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 9. detsembri 2021. aasta otsus (ÜVJP) 2021/2181 (1) osas, milles hageja on jäetud selle otsuse lisasse numbri all 7;
               
            
                  —
               
               
                  tühistada nõukogu 9. detsembri 2021. aasta rakendusmäärus (EL) 2021/2177 (2) osas, milles hageja on jäetud selle otsuse I lisasse numbri all 7;
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimese väite kohaselt on rikutud kaitseõigusi. Hageja esitab mitu etteheidet oma õiguste rikkumise kohta menetlustes, milles nõukogu pikendas tema suhtes piiravate meetmete kohaldamist; eelkõige leiab ta, et rikutud on tema õigust ärakuulamisele rahuldavates tingimustes.
               
            
                  2.
               
               
                  Teise väite kohaselt on nõukogu väidetavalt teinud ilmse hindamisvea järelduse tõttu, et hageja osales tegudes, mis on käsitatavad inimõiguste raske rikkumisena Kongo Demokraatlikus Vabariigis. Hageja kritiseerib konteksti, milles toimus piiravate meetmete vaidlustatud pikendamise üle otsustamine, ning vaidleb vastu igasugusele osalemise jätkamisele sündmustes, mille alusel võeti vastu otsus tema kandmise kohta otsuse 2010/788/ÜVJP esemeks olevate isikute loetellu.
               
            
         (1)  Nõukogu 9. detsembri 2021. aasta otsus (ÜVJP) 2021/2181, millega muudetakse otsust 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid (ELT 2021, L 443, lk 75).
      
         (2)  Nõukogu 9. detsembri 2021. aasta rakendusmäärus (EL) 2021/2177, millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9 (ELT 2021, L 443, lk 3).